|  |  |  |
| --- | --- | --- |
| ZnakRZS | Република СрбијаРепублички завод за статистику |  |
| ISSN 0353-9555 |
| **САОПШТЕЊЕ** | **ПС10** |
| број 246 – год. LXXIV, 05.09.2024. |
| **Статистика пословања предузећа** | СРБ246 ПС10 050924 |

Квартално пословање привредних друштава

II квартал 2024. године

– Претходни подаци –

Пословни приходи у нефинансијској пословној економији у Републици Србији у другом кварталу 2024. године били су већи за 13,5% у односу на исти период претходне године. У поређењу с првим кварталом 2024. године, забележен је њихов раст од 12,6%. У информационо-комуникационом сектору пословни приходи су били већи за 12,3% у односу на исти период претходне године. У поређењу с првим кварталом 2024. године, забележен је њихов раст од 5,6%.

Пословни расходи у нефинансијској пословној економији у другом кварталу 2024. године били су већи за 14,4% у односу на исти период претходне године. Уколико се упореде с првим кварталом 2024. године, њихов раст износи 10,6%. У информационо-комуникационом сектору пословни расходи су били већи за 19,7% у односу на исти период претходне године. У поређењу с првим кварталом 2024. године, забележен је њихов раст од 7,9%.

1. Индекси пословних прихода и расхода у нефинансијској пословној економији

|  |  |  |
| --- | --- | --- |
| Република Србија1) | II квартал 2024 / II квартал 2023 | II квартал 2024 / I квартал 2024 |
| **Пословни приходи** |
| **Укупно** | **113,5** | **112,6** |
|  |  |  |
| Пољопривреда, шумарство и рибарство | 120,3 | 101,6 |
| Индустрија и грађевинарство2) | 116,8 | 117,1 |
| Услуге  | 110,7 | 109,3 |
|  Трговина  | 110,6 | 109,1 |
|  Саобраћај и складиштење  | 103,6 | 104,2 |
|  Смештај и исхрана | 120,6 | 121,0 |
|  Информисање и комуникације | 109,5 | 105,3 |
|  Остале услуге3) | 116,6 | 116,4 |
| **Пословни расходи** |
| **Укупно** | **114,4** | **110,6** |
|  |  |  |
| Пољопривреда, шумарство и рибарство | 117,1 | 122,1 |
| Индустрија и грађевинарство2) | 116,4 | 113,9 |
| Услуге  | 112,8 | 107,8 |
|  Трговина  | 112,1 | 108,3 |
|  Саобраћај и складиштење  | 109,6 | 100,0 |
|  Смештај и исхрана | 121,3 | 117,5 |
|  Информисање и комуникације | 118,0 | 108,6 |
|  Остале услуге3) | 114,1 | 109,7 |

1) Без података за АП Косово и Метохија.

2) Обухвата: рударство; прерађивачку индустрију; снабдевање електричном енергијом, гасом и паром; снабдевање водом и управљање отпадним водама и грађевинарство.

3) Обухвата: пословање некретнинама; стручне, научне, иновационе и техничке делатности; административне и помоћне услужне делатности; образовање; здравствену и социјалну заштиту; уметност, забаву и рекреацију и остале услужне делатности.

2. Структура и индекси пословних прихода и расхода у информационо-комуникационом сектору, II квартал 2024.

|  |  |  |  |
| --- | --- | --- | --- |
| Република Србија | Структура пословних прихода и расхода, % | II квартал 2024 /II квартал 2023 | II квартал 2024 / I квартал 2024 |
| пословни приходи | пословни расходи | пословни приходи | пословни расходи | пословни приходи | пословни расходи |
|  |  |  |  |  |  |  |
|  |  |  |  |  |  |  |
| **ИКТ сектор – укупно** | **100** | **100** | **112,3** | **119,7** | **105,6** | **107,9** |
|  |  |  |  |  |  |  |
| **ИКТ сектор – прерађивачка индустрија** | **7,0** | **7,7** | **133,5** | **133,8** | **125,6** | **123,5** |
| Производња електронских елемената и плоча | 2,3 | 2,5 | 124,7 | 140,5 | 104,9 | 97,8 |
| Производња рачунара и периферне опреме | 3,8 | 4,2 | 134,9 | 127,1 | 139,6 | 139,4 |
| Производња комуникационе опреме | 0,5 | 0,5 | 159,6 | 142,8 | 120,3 | 147,3 |
| Производња електронских уређаја за широку потрошњу | 0,4 | 0,5 | 151,6 | 159,1 | 164,3 | 158,6 |
| Производња магнетних и оптичких носилаца записа | - | - | - | - | - | - |
|  |  |  |  |  |  |  |
| **ИКТ сектор – услуге** | **93,0** | **92,3** | **111,0** | **118,6** | **104,3** | **106,8** |
| Трговина на велико информационо-комуникационом опремом | 12,3 | 14,1 | 99,1 | 100,0 | 111,0 | 103,1 |
| Издавање софтвера | 0,4 | 0,3 | 194,3 | 141,7 | 180,3 | 94,2 |
| Телекомуникације | 32,9 | 22,7 | 106,9 | 100,2 | 105,1 | 101,7 |
| Рачунарско програмирање и консултантске делатности | 44,7 | 52,3 | 118,1 | 136,9 | 101,8 | 110,4 |
| Обрада података, хостинг и с тим повезане делатности | 2,4 | 2,5 | 105,1 | 113,8 | 104,0 | 108,1 |
| Поправка рачунара и комуникационе опреме | 0,4 | 0,4 | 99,0 | 91,2 | 93,6 | 98,8 |

**Методолошке напомене**

Ово саопштење представља резултат редовног „Кварталног структурнoг истраживања о пословању привредних друштава“ – СБС-03 (коначни подаци у годишњој периодици објављивани су у едицији Радни документи, за период 2007–2015, а од 2016. године подаци се налазе у статистичкој бази података на сајту Републичког завода за статистику:

<http://www.stat.gov.rs/sr-cyrl/oblasti/strukturne-poslovne-statistike/kvartalna-dinamika-poslovanja-privrednih-drustava>).

Истраживање се спроводи на узорку изабраних привредних друштава и дела других правних лица која производе и пружају услуге претежно за тржиште, тј. оних субјеката који су по свом функционисању сврстани у нефинансијску пословну економију. Нефинансијска пословна економија по КД (2010) не обухвата секторе К (Финансијске делатности и делатност осигурања) и О (Државна управа и одбрана; обавезно социјално осигурање). Оквир за избор узорка формиран је на основу скупа пословних субјеката Статистичког пословног регистра. Изабран је стратификован прост случајни узорак обима 3 462 јединице, од којих је у реализованом узорку 2 982 (86,1%). За индексе други квартал 2024, у односу на други квартал 2023, оцена стандардне грешке1) пословних прихода је 2,0, а пословних расхода 1,8. За индексе други квартал 2024, у односу на први квартал 2024, оцена стандардне грешке пословних прихода је 0,9, а пословних расхода 1,0.

Предузетници нису обухваћени.

Пословни субјекти су разврстани *према претежној делатности* (за извештајну јединицу у целини).

Основни извори података за попуњавање извештаја јесу *књиговодствена евиденција* привредних друштава (финансијско и погонско књиговодство) и остале евиденције (пореска, кадровска) и обрачуни.

Подаци су дати у текућим ценама.

Републички завод за статистику од 1999. године не располаже појединим подацима за АП Косово и Метохија, тако да они нису садржани у обухвату података за Републику Србију (укупно).

Методолошка објашњења Кварталног структурног истраживања о пословању привредних друштава налазе се на сајту Републичког завода за статистику:

<http://data.stat.gov.rs/Home/Result/190402?languageCode=sr-Cyrl&displayMode=metadata>.

Серије кварталних индекса (ланчаних и базних) у текућим ценама доступне су на сајту Републичког завода за статистику, у бази података:

<http://data.stat.gov.rs/Home/Result/190402?languageCode=sr-Cyrl>.

1) Стандардна грешка је мера одступања оцене узорка од праве вредности и једнака је квадратном корену варијансе.

|  |
| --- |
|  |

Контакт: gordana.zamaklar@stat.gov.rs, тел.: 011 24-12-922, локал 352

Издаје и штампа: Републички завод за статистику, 11 050 Београд, Милана Ракића 5
Tелефон: 011 24-12-922 (централа) • Tелефакс: 011 24-11-260 • stat.gov.rs
Одговара: Бранко Јосиповић, в. д. директора
Tираж: 20 ● Периодика излажења: квартална